પાર્સલ બોમ્‍બ અંગે તપાસ કરતાં તે પાર્સલ પર 'દેવમુરારીભાઇ સિવાય કોઇએ ખોલવુ નહીં' તેવી નોંધ મળી આવતા આ બોમ્‍બ દેવમુરારીભાઇને ટાર્ગેટ કરીને જ મોકલ્‍યાની શંકા જાગી હતી. દ્વારકા એસપી એ ગંભીરતા સમજી રાજકોટ રેન્‍જનાં અનુભવી એવા ડીઆઇજીને જાણ કરતાં જ તેઓએ તુરંત જ એફએસએલ મરીન પોલીસ અને બોમ્‍બ સ્‍કવોડને દોડી કરી બોમ્‍બ અંગે તપાસ શરૂ કરી હતી. એફએસએલ તપાસ દરમ્‍યાન આ બોમ્‍બ મ્‍યુઝીક સીસ્‍ટમમાં લગાડાતાં સ્‍પીકર પ્રકારનો હોવાનું અને તેમાં સ્‍વીચ ઓન કરવાથી બોમ્‍બ ફાટે તે પ્રકારનો બોમ્‍બ હોવાનું જણાવ્‍યું હતું. પોલીસે આ કેસમાં વધુ તપાસ હાથ ધરી છે.